“บล.ลิเบอเรเตอร์” เปิดตัว 3 นักวิเคราะห์มือดี จัดสรรข้อมูลเชิงลึก
บล.ลิเบอเรเตอร์ เปิดตัวนักวิเคราะห์มือดี “นายวิจิตร อารยะพิศิษฐ, นายอภิวัฒน์ ทวีศิริเวทย์ และดร.บุญธรรม รจิตภิญโญเลิศ เข้าร่วมทีมนักวิเคราะห์ ผู้สร้างสรรค์นวัตกรรม Social Investment Platform ครบวงจรในรูปแบบดิจิทัลโบรกเกอร์ 100% แห่งแรกของไทย
บล.ลิเบอเรเตอร์ เปิดตัวนักวิเคราะห์มือดี “นายวิจิตร อารยะพิศิษฐ, นายอภิวัฒน์ ทวีศิริเวทย์ และดร.บุญธรรม รจิตภิญโญเลิศ เข้าร่วมทีมนักวิเคราะห์ ผู้สร้างสรรค์นวัตกรรม Social Investment Platform ครบวงจรในรูปแบบดิจิทัลโบรกเกอร์ 100% แห่งแรกของไทย
15 พ.ค. 2566

ผู้สื่อข่าวรายงานว่าวันนี้ (15 พ.ค. 66) บริษัทหลักทรัพย์ ลิเบอเรเตอร์ จำกัด หรือ “Liberator”  ซึ่งเป็นผู้สร้างสรรค์นวัตกรรม Social Investment Platform ครบวงจรในรูปแบบดิจิทัลโบรกเกอร์ 100% แห่งแรกของประเทศไทย ที่เปิดตัวนักวิเคราะห์มือดีอีก 3 ท่านคือ  นายวิจิตร อารยะพิศิษฐ, นายอภิวัฒน์ ทวีศิริเวทย์ และ ดร.บุญธรรม รจิตภิญโญเลิศ เข้าร่วมทีมนักวิเคราะห์ บล.ลิเบอเรเตอร์  ซึ่งนำโดย นายจรูญพันธ์ วัฒนวงศ์ แม่ทัพหลักทีมวิเคราะห์ ซึ่งได้เริ่มสื่อสารกับนักลงทุนเมื่อวันที่ 12 พฤษภาคม 2566 ที่ผ่านมา
นางสาวภาวลิน ลิมธงชัย ประธานเจ้าหน้าที่บริหาร เปิดเผยว่า ทีม บล.ลิเบอเรเตอร์ มีความพร้อมที่จะผลิตบทวิเคราะห์ที่แม่นยำน่าเชื่อถือให้กับเหล่านักลงทุนไม่ว่าจะเป็นชาว Liberator อยู่แล้วหรือไม่ เราอยากเป็นส่วนหนึ่งในการเผยแพร่และพัฒนาต่อยอดเป็นองค์ความรู้ด้านการลงทุน และที่สำคัญคืออยากเปิดโอกาสให้ทุกคนสามารถเข้าถึงการเรียนรู้ด้านการลงทุนได้ด้วยตนเอง โดยนักวิเคราะห์ทั้ง 3 ท่านล้วนเป็นผู้มีประสบการณ์ทางด้านการเงินการลงทุนตั้งแต่ 8 ถึง 25 ปี ดังนั้น นักลงทุนจึงสามารถวางใจได้ว่าบทวิเคราะห์และการมองตลาดของเราจะอัดแน่นด้วยคุณภาพและความน่าเชื่อถือ
ด้าน นางสาวภาวลิน เปิดเผยว่า การรวมทีมครั้งนี้เกิดจากอุดมการณ์ ความฝัน และมุมมองต่อการลงทุนในยุคใหม่ที่มีร่วมกันคือ ต้องการผลักดันให้เกิดความเท่าเทียมขึ้นในอุตสาหกรรมการลงทุน รวมถึงแก้ปัญหา Pain Point ที่อาจเป็นอุปสรรคต่อการเติบโตของตลาดทุนในประเทศไทย โดยพันธกิจของเหล่านักวิเคราะห์คือการสร้างสรรค์ไอเดียการลงทุนและบทวิเคราะห์ที่มีความแตกต่างในมิติของการย่อยเนื้อหาสาระให้เข้าใจง่ายยิ่งขึ้นเพื่อเป็นองค์ความรู้ที่เหมาะสำหรับคนทุกกลุ่มในสังคม ไม่ว่าจะเป็นผู้เริ่มต้นการลงทุนหรือนักลงทุนรุ่นใหญ่ ซึ่งตรงกับเจตนารมณ์ของ Liberator ที่ตั้งใจจะผลักดันชุมชนการลงทุนอย่างสร้างสรรค์และพัฒนา Liberator Academy เพื่อเหล่านักลงทุนต่อไป
สำหรับนักวิเคราะห์ที่ตั้งใหม่มีความสามารถที่โดดเด่นต่างกันเช่น นายวิจิตร อารยะพิศิษฐ ถือเป็นนักกลยุทธ์การลงทุนด้วยปัจจัยพื้นฐานและปัจจัยทางเทคนิค  มีความเชี่ยวชาญด้านกลยุทธ์การลงทุน การันตีด้วยรางวัลนักกลยุทธ์ทางปัจจัยพื้นฐาน จากงานประกาศรางวัล IAA Best Analyst Awards 2021 นายอภิวัฒน์ ทวีศิริเวทย์ ผู้เปี่ยมด้วยคุณวุฒิทางด้านวิชาชีพนักวิเคราะห์ทางเทคนิค เป็นนักวิเคราะห์เทคนิคและอนุพันธ์ มาพร้อมกับรางวัลนักวิเคราะห์ทางเทคนิค จากงาน IAA Best Analyst Awards 2021 เช่นกัน และ ดร.บุญธรรม รจิตภิญโญเลิศ นักเศรษฐศาสตร์การลงทุน ประสบการณ์กับสถาบันการเงินชั้นนำต่างชาติ เป็นนักวิชาการด้านเศรษฐศาสตร์ วิทยากรบรรยายให้กับ หน่วยงาน และสถาบันชั้นนำต่างๆ เช่น ธนาคารแห่งประเทศไทย, สมาคมนักวิเคราะห์หลักทรัพย์ และ สถาบันอุดมศึกษาชั้นนำของไทย
ทั้งนี้ บล.ลิเบอเรเตอร์ พร้อมนำเสนอบทวิเคราะห์ที่เต็มเปี่ยมด้วยคุณภาพเพื่อปูทางสู่ Liberator Academy และยึดมั่นที่จะพัฒนาองค์ความรู้ทางด้านการลงทุนต่อไป โดยชาว Liberator สามารถติดตามการวิเคราะห์ด้านการลงทุนอย่างมีคุณภาพผ่านรายการ “LIB Talks” ได้ 2 ทางช่องคือ  Facebook https://www.facebook.com/Liberator.co.thและYoutube https://www.youtube.com/@LiberatorSecurities ทุกวันจันทร์ – ศุกร์ เวลา 08:15 – 09:30 น. เริ่ม 15 พฤษภาคม นี้เป็นต้นไป